Ruĝeca egreto

La **Ruĝeca egreto** aŭ **rufeta egretardeo** () estas malgranda ardeo, nome birdospecio de la familio de ardeedoj.

## Taksonomio 
Laŭ AviList, jen ĉi-sube la listo de la akceptitaj taksonoj por tiu specio, kaj ties Esperantaj nomoj Estas postreprodukta disiĝo al fora nordo el la nestaj teritorioj. En la pasinto, tiu birdo estis viktimo de plumkomerco.

Laŭ la Teksasa Parko kaj Naturo Departmento (TPWD), estas nur 1,500 al 2,000 reproduktaj paroj de Ruĝecaj egretoj en Usono – kaj plej el tiuj estas en Teksaso. Ili estis klasitaj kiel "minacata" specio en Teksaso kaj ricevas specialan protekton.

## Aspekto 
eta|maldekstra|Blanka morfo ĉe plenkreskulo.
Tiu specio atingas 68–82&nbsp;cm laŭ longo, kun enverguro de 116–125&nbsp;cm. La korpomaso (pezo) en tiu specio povas gami el 364-870 g. Inter standardaj mezuroj, la flugilmalfermo estas 29-34.3&nbsp;cm, la vosto estas 8.8–13&nbsp;cm, la beko estas 7.3-9.2&nbsp;cm kaj la tarso estas 11.7-14.7&nbsp;cm. Ĝi estas mezgranda, longkrura, longkola ardeo kun longa pinteca rozkolora beko kun nigra pintoduono. La kruroj kaj piedoj estas bluecnigraj. Ambaŭ seksoj estas similaj, sed estas du koloraj morfoj. La plenkreskulo de la malhela morfo havas ardezbluecan korpon kaj ruĝecbrunajn kapon kaj kolon kun krestecaj plumoj. La plenkreskulo de la blanka morfo havas tute blankan korpan plumaron. Junuloj havas brunajn korpon, kapon kaj kolon. Dum pariĝado, la maskla plumaro ŝanĝas al rusteca en kapo, kolo kaj dorso.

## Kutimaro 
eta|maldekstra|Ĉasante.
La Ruĝeca egreto estas konsiderata unu el plej aktivaj ardeoj, kaj estas ofte vidata dummove. Ĝi gvatas predon pervide en neprofunda akvo multe pli aktive ol aliaj ardeoj kaj egretoj, ofte kurante energie kaj uzante la ombron de siaj flugiloj por malpliigi la lumobrilon super la akvo kiam ĝi estas en situacio harpuni fiŝon; la rezulto estas fascina danco. Pro ties kuraĝa, raba kaj eĉ gracia manĝokutimaro, la fakulo Pete Dunne kromnomis la Ruĝecan egreton kiel "la Tyrannosaurus Rex de la Ebenaĵoj". Ili manĝas fiŝojn, ranojn, krustulojn, kaj insektojn. La birda kutima krio estas mallaŭta, gorĝeca kvakado.

## Reproduktado 
La reprodukta habitato de la Ruĝeca egreto estas tropikaj marĉoj. Ili nestumas en kolonioj, ofte kun aliaj ardeoj, kutime sur platformoj el bastonetoj en arboj aŭ arbustoj. Tiuj kolonioj estas kutime situantaj en marbordaj insuloj. Tiuj birdoj faras bruemajn ceremoniajn memmontradojn. Ili ĝenerale inkludas skuadon de la kapo dum la saluta ceremonio, sekve de persekutadoj kaj cirklaj flugoj. Ili inkludas ankaŭ levadon de kolaj, dorsaj kaj krestaj plumoj, akompane de bekofrapado, simile al tio de la Trikolora egreto.

## Fotaro 

Dosiero:Reddish Egret & Snowy Egret - Long Key State Park, Florida.jpg|Kun Granda egretardeo ĉe la ŝtata parko Long Key, Florido
Dosiero:Reddish Egret - Long Key State Park.jpg|Ĉe la ŝtata parko Long Key, Florido
Dosiero:Reddish Egret Mix morph.jpg|Intermeza morfo en Jacksonville (Florido)
Dosiero:Reddishegret69.jpg|
Dosiero:Egretta rufescens, Marco Island, Florida.jpg|
Dosiero:Egretta rufescens Dobak.jpg
Dosiero:Egretta rufescens -Lake Edna, Florida, USA-8 (2).jpg
Dosiero:Egretta rufescens -Lake Edna, Florida, USA-8.jpg
Dosiero:Oiled Redish Egret Louisiana May 2010.jpg|Dumfluge

## Referencoj 
## Literaturo 
* "National Geographic" *Field Guide to the Birds of North America* ISBN 0-7922-6877-6
* 
* Stokes, Donald W.; Stokes, Lillian Q. ''Stokes' Field Guide to Birds: Eastern Region'' (1996). New York: Little Brown and Company.

## Eksteraj ligiloj 
* Kampogvidilo ĉe Flickr

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Ameriko
Kategorio:Nearktisa faŭno
Kategorio:Neotropisa faŭno